News Update: หุ้นเทคจีนกลับมาแล้ว!? Hang Seng Tech พุ่งเกือบ 4% หลังเงินเฟ้อจีนต่ำคาด สัญญาณกระตุ้นเศรษฐกิจ - FINNOMENA
หุ้นเทคโนโลยีจีนส่งสัญญาณฟื้นตัว โดยได้แรงหนุนจากมุมมองบวกของนักลงทุน หลังรายงานตัวเลขเงินเฟ้อจีนออกมาต่ำกว่าที่ตลาดคาด ประกอบกับสัญญาณผ่อนคลายนโยบายการเงินของแบงก์ชาติจีน
12 ม.ค. 2565

หุ้นเทคโนโลยีจีนส่งสัญญาณฟื้นตัว โดยได้แรงหนุนจากมุมมองบวกของนักลงทุน หลังรายงานตัวเลขเงินเฟ้อจีนออกมาต่ำกว่าที่ตลาดคาด ประกอบกับสัญญาณผ่อนคลายนโยบายการเงินของแบงก์ชาติจีน
วันนี้ (12 ธ.ค.) ดัชนี Hang Seng ของตลาดหุ้นฮ่องกงปรับเพิ่มขึ้นมา 2.12% และดัชนี Hang Seng Tech ปรับขึ้นมาแล้วเกือบ 4% นำโดย JD +9.89%, Meituan +9.33%, Alibaba +4.70% และ Tencent +3.17%
ขณะที่ตลาดหุ้นจีนแผ่นดินใหญ่ปรับตัวขึ้นมาเช่นกัน โดยดัชนี Shanghai Composite เพิ่มขึ้น 0.35% และ ดัชนี Shenzhen Component เพิ่มขึ้น 0.55%
การฟื้นตัวดังกล่าวได้รับแรงหนุนจากตัวเลขเงินเฟ้อที่ออกมาต่ำกว่าที่ตลาดคาดการณ์ โดยดัชนี CPI หรือตัวเลขเงินเฟ้อทั่วไปของจีนในเดือน ธ.ค. เพิ่มขึ้นเพียง 1.5% จากปีที่แล้ว จากระดับ 2.3% ในเดือน พ.ย. ขณะที่ดัชนีราคาผู้ผลิต (PPI) เพิ่มขึ้น 10.3% จากปีที่แล้ว จากระดับ 12.9% ในเดือน พ.ย.
นอกจากนี้ตลาดยังได้รับปัจจัยบวกจากนโยบายการเงินของธนาคารกลางจีน โดย Zhiwei Zhang จาก PinpointAM กล่าวว่า อัตราเงินเฟ้อที่ลดลงจะช่วยเปิดช่องทางให้ธนาคารกลางจีนสามารถผ่อนคลายนโยบายการเงินเพิ่มเติมได้ และมีโอกาสสูงขึ้นที่ธนาคารกลางจีนจะปรับลดอัตราดอกเบี้ยลงมา
อ้างอิง: https://www.cnbc.com/2022/01/12/asia-markets-china-cpi-and-ppi-fed-comments-world-bank-forecasts.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Hang Seng Index
Hang Seng Tech
News Update
ตลาดหุ้นฮ่องกง
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA